text: [{"text_idx": "#000004", "text": "Dalam rumah tangga, suami isteri mesti sama-sama memainkan peranan masing-masing kerana masing-masing saling memerlukan. Baik suami mahupun isteri, masing-masing punya kelemahan."}, {"text_idx": "#000005", "text": "Jika kita hanya mencari kesempurnaan, kita akan mula nampak atau ternampak kekurangan masing-masing. Mulalah nampak perkara-perkara kecil yang menjadi kekurangan seperti sikap malas membantu membuat kerja rumah, suka melawan, suka mengungkit dan sebagainya yang negatif tentang pasangan kita."}, {"text_idx": "#000006", "text": "Bagaimanapun jika kita fokus pada perkara yang besar dan lebih penting, yakni tentang hala tuju keluarga, maka perkara-perkara kecil itu tidak menjejaskan apa-apa pun dari segi hubungan dan perasaan. Tetapi, kalau kita sibuk dengan perkara yang kecil-kecil dan remeh-temeh, akhir perkara itu menjadi besar dan mendatangkan kesan yang besar."}, {"text_idx": "#000008", "text": "Namun ada yang bersetuju dan ada juga yang tidak bersetuju dengan ungkapan ini termasuklah Cikgu Mohd Fadli Salleh"}, {"text_idx": "#000009", "text": "Cukup terkenal menyuarakan pandangan dan kebenaran di dalam sistem pendidikan negara, pendidik ini juga gemar melontarkan pendapatnya berkaitan isu-isu semasa."}, {"text_idx": "#000010", "text": "Berikut perkongsian Cikgu Mohd Fadli Salleh"}, {"text_idx": "#000011", "text": "Maaf, saya langsung tak setuju dengan ayat \u2018isteri cerminan suami.\u2019"}, {"text_idx": "#000012", "text": "Isteri itu ada akal yang waras, segala tindak tanduk mereka bergantung pada cara mereka mengawal emosi, cara mereka berfikir."}, {"text_idx": "#000013", "text": "Langsung tak boleh nak salah pihak lain terutamanya suami bila seseorang isteri meroyan, merentan, mengamuk dan berkelakuan tidak elok."}, {"text_idx": "#000014", "text": "Kenapa asal nampak isteri bersikap teruk nak salahkan lelaki atau suami? Tindak tanduk isteri itu terhasil dari sikap dia sendiri, bukan orang lain."}, {"text_idx": "#000015", "text": "Isteri Nabi Lut a.s dan isteri Nabi Nuh a.s derhaka dan bersikap tidak elok. Adakah ia mencerminkan layanan suami mereka?"}, {"text_idx": "#000016", "text": "Bahkan ramai sahaja pasangan yang suaminya panas baran, sering memukul, tidak solat, suka berjudi, tapi si isterinya begitu sabar dan solehah. Menjaga aib suami, tetap taat dan redha."}, {"text_idx": "#000017", "text": "Bila isteri solehah dan baik sedangkan suaminya tidak baik, tidak pula keluar kata-kata \u2018isteri itu cerminan suami\u2019."}, {"text_idx": "#000018", "text": "Tapi bila isteri itu meroyan, biadap, melampau batas dan berkelakuan tidak elok, tiba-tiba suami dipersalahkan dan segelintir mereka menuduh isteri menjadi tidak baik kerana cara suami santuni mereka itu tak betul."}, {"text_idx": "#000020", "text": "\u201cDemikianlah perempuan, ia hanya ingat kekejaman orang kepada dirinya walau pun kecil dan ia lupa kekejamannya sendiri pada orang lain padahal begitu besarnya\u201d."}, {"text_idx": "#000021", "text": "Setiap individu yang akil baligh dan matang fikiran mereka perlu bertanggungjawab terhadap sikap dan kelakuan mereka."}, {"text_idx": "#000022", "text": "Bila lelaki salah, dia salah. Dan bila wanita salah, mengaku sajalah. Tak perlu salahkan lelaki pula."}, {"text_idx": "#000031", "text": "Honda Giorno+ masuk pasaran Thailand \u2013 skuter 125 cc dengan pelbagai kemudahan dan aksesori pilihan"}]